sagorsarker/bangla-wikipedia huggingface dataset:
ভেরা ফারমিগা

ভেরা অ্যান ফারমিগা (; জন্ম: ৬ আগস্ট ১৯৭৩) হলেন একজন মার্কিন অভিনেত্রী, চলচ্চিত্র পরিচালক, ও প্রযোজক। তিনি ব্রডওয়ে মঞ্চে "টকিং সাইডস" (১৯৯৬) নাটকে অভিনয়ের মাধ্যমে তার অভিনয় জীবন শুরু করেন। তার টেলিভিশন নাটকে অভিষেক হয় ফক্স চ্যানেলের অলীক কল্পকাহিনীমূলক "রোর" (১৯৯৭) দিয়ে এবং চলচ্চিত্রে অভিষেক হয় নাট্য-থ্রিলারধর্মী "রিটার্ন টু প্যারাডাইজ" (১৯৯৮) দিয়ে।
ফারমিগা নাট্যধর্মী "ডাউন টু দ্য বোন" (২০০৪) চলচ্চিত্রে অভিনয় করে তার প্রথম আলোচিত সাফল্য লাভ করেন। তিনি ২০০৮ সালের নাট্যধর্মী "নাথিং বাট দ্য ট্রুথ" চলচ্চিত্রে সহ-শিল্পী হিসেবে অভিনয় ক্রএন এবং ২০০৯ সালের "আপ ইন দি এয়ার" চলচ্চিত্রে আলেক্স গোরান চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল প্রণয়ধর্মী "নেভার ফরেভার" (২০০৭), প্রণয়ধর্মী হাস্যরসাত্মক "হেনরিস ক্রাইম" (২০১০) ও বিজ্ঞান কল্পকাহিনী থ্রিলার "সোর্স কোড" (২০১১)। এছাড়া তিনি "দ্য মাঞ্চুরিয়ান ক্যান্ডিডেট"-এর পুনর্নির্মাণ (২০০৪), মার্টিন স্কোরসেজির অস্কার বিজয়ী চলচ্চিত্র "দ্য ডিপার্টেড" (২০০৬) এবং ঐতিহাসিক নাট্যধর্মী "দ্য বয় ইন দ্য স্ট্রিপড পাজামাস" (২০০৮) চলচ্চিত্রে অভিনয় করেন।
২০১১ সালে নাট্যধর্মী "হাইয়ার গ্রাউন্ড" চলচ্চিত্র দিয়ে তার পরিচালনায় অভিষেক হয় এবং তিনি এতে শ্রেষ্ঠাংশে অভিনয় করেন। তিনি ভীতিপ্রদ "দ্য কনজ্যুরিং" (২০১৩) এবং এর অনুবর্তী পর্ব "দ্য কনজ্যুরিং টু" (২০১৭) চলচ্চিত্রে অতিপ্রাকৃতিক বিষয়াবলী তদন্তকারী লরেন ওয়ারেন চরিত্রে অভিনয় করেন।
ফারমিগা ১৯৭৩ সালের ৬ই আগস্ট নিউ জার্সির ক্লিফটনে জন্মগ্রহণ করেন। তার পিতা মাইকেল ফারমিগা একজন সিস্টেম অ্যানালিস্ট হতে পরবর্তীকালে ল্যান্ডস্ক্যাপার হন এবং মাতা লুবোমিরা "লুবা" স্পাস একজন স্কুল শিক্ষিকা। তারা দুজনেই ইউক্রেনীয়। তার এক বড় ভাই ভিক্টর এবং পাঁচ ছোট ভাইবোন স্টিভান, নাদিয়া, আলেকজান্ডার, লারিসা ও তাইসা। তার নানী নাদিয়া প্লেতেনসিউ (১৯২৫-২০১৪) এবং নানা থিওদোর স্পাস (১৯২১-১৯৯০) দ্বিতীয় বিশ্বযুদ্ধের সময় কার্লসফেল্ডের এক ক্যাম্পে পরিচিত হন। শৈশবে ফারমিগা তার পরিবারের সাথে ইউক্রেনীয় গ্রিক ক্যাথলিক চার্চ ধর্মাবলম্বী থেকে পেন্তেকস্টালিজম ধর্মে ধর্মান্তরিত হন।
কোরুদ

কোরুদ একটি পাম জাতীয় উদ্ভিদ যা চট্টগ্রাম, রাঙামাটি (কাসালং), এবং সিলেটের গহীন বনে জন্মে থাকে। কোরুদ। এর আরেক নাম কুরকুটি।
এর বৈজ্ঞানিক নাম "Licula peltata Roxb"। গোত্র Arecaceae। এটি ছোট আকৃতির গুপ্তবীজী উদ্ভিদ ও চিরসবুজ দলবদ্ধ পামজাতীয় গাছ। সাধারণত লম্বায় ২-৩ মিটার এবং কাণ্ড ১৫ সেমি ব্যাসবিশিষ্ট হয়ে থাকে। পত্রবৃন্ত প্রায় ১.৫ সেমি লম্বা ও পত্র ফলক প্রায় গোলাকৃতির।
এটি মিশ্র প্রকৃতির বনে আর্দ্র ছায়াযুক্ত স্থানে জন্মে। চট্টগ্রাম, রাঙামাটি ও সিলেটের গহিন জঙ্গলে বিলুপ্তপ্রায় এ উদ্ভিদটি পাওয়া যায়।। বাংলাদেশের বাইরে মায়ানমার এবং ভারতের বিহার, মণিপুর, ত্রিপুরা, নিকোবার দ্বীপপুঞ্জে পাওয়া যায়। তবে অতি আহরণ এবং বসতি ধ্বংসের ফলে বর্তমানে কোরুদ বাংলাদেশে দুষ্প্রাপ্য হয়ে পড়েছে। বাংলাদেশের উদ্ভিদ বিজ্ঞানীদের Red Data Book (২০০১)-এর তথ্য অনুযায়ী কোরুদ গাছ অন্যতম শঙ্কাকুল প্রজাতি।
এর পাতা দিয়ে এক রকম ঝাঁপি বা ছাতা তৈরি করা হয় এবং ঘরের ছাউনি দেওয়া হয়। এর মূল ঐতিহ্যবাহী মূত্রবর্ধক ওষুধ হিসেবে ব্যবহৃত হয়।
লুসিল বল

লুসিল ডিজায়ারে বল (; জন্ম: ৬ আগস্ট ১৯১১ - ২৬ এপ্রিল ১৯৮৯) ছিলেন একজন মার্কিন অভিনেত্রী, কৌতুকাভিনেত্রী, মডেল, চলচ্চিত্র-স্টুডিও নির্বাহী ও প্রযোজক। তিনি তার নিজের প্রযোজিত সিটকম "আই লাভ লুসি", "দ্য লুসি-ডেজি কমেডি আওয়ার", "দ্য লুসি শো", "হিয়ার্‌স লুসি" ও "লাইফ উইথ লুসি"।
বল ১৩টি প্রাইমটাইম এমি পুরস্কারের মনোনয়ন লাভ করেছেন, তন্মধ্যে চারটি পুরস্কার জয় লাভ করেন। ১৯৭৭ সালে ফিল্ম ক্রিস্টাল পুরস্কারের প্রথম নারী পুরস্কার গ্রহীতা ছিলেন। তিনি ১৯৭৯ সালে গোল্ডেন গ্লোব সেসিল বি. ডামিল পুরস্কার লাভ করেন, ১৯৮৪ সালে তার নাম টেলিভিশন হল অব ফেমে অন্তর্ভুক্ত হয়, ১৯৮৬ সালে কেনেডি সেন্টার থেকে আজীবন সম্মাননা লাভ করেন, এবং ১৯৮৯ সালে একাডেমি অব টেলিভিশন আর্টস অ্যান্ড সায়েন্সেস থেকে গভর্নর পুরস্কার লাভ করেন।
এ. জে. ওয়েব

আলেকজান্ডার জোসিয়া ওয়েব (; জন্ম: ১৬ জানুয়ারি, ১৮৫৫ - মৃত্যু: ১৯ ফেব্রুয়ারি, ১৯৪১) লন্ডনের বেথনাল গ্রীন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৮৭৯ সালে ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণের সুযোগ হয় তার।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন ৫ ফুট ৮ ইঞ্চি উচ্চতার অধিকারী এ. জে. ওয়েব। এছাড়াও অক্সফোর্ড বিশ্ববিদ্যালয়ের পক্ষে খেলেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি ফাস্ট বোলিং করতে পারতেন তিনি।
হ্যারো স্কুলে অধ্যয়ন করেন। এরপর অক্সফোর্ড বিশ্ববিদ্যালয়ের ট্রিনিটি কলেজে পড়াশোনা করেছেন। প্রথম বছরেই ব্লু লাভে সক্ষমতা দেখান। দুইবার তিনি বিশ্ববিদ্যালয় দলের অধিনায়কত্ব করেন। অক্সফোর্ডে অধ্যয়নকালে লর্ডসে জেন্টলম্যানের পক্ষে অংশ নেন। ডব্লিউ জি গ্রেসের সাথে উদ্বোধনী জুটিতে ২০৩ রান তুলেন। নিজে সংগ্রহ করেন ৬৫ রান।
২০ বছর বয়সে বিশ্ববিদ্যালয় জীবনের প্রথম বছরেই মিডলসেক্সের পক্ষে প্রথম খেলায় অংশ নেন। ১৮৮৫ সালে মিডলসেক্সের অধিনায়ক হিসেবে মনোনীত হন এ জে ওয়েব। এ পদে তিনি ১৮৯৮ সাল পর্যন্ত দায়িত্ব পালন করেছেন। অধিনায়কের দায়িত্ব পালনকালে তৃতীয় বছরে ব্যাটসম্যান হিসেবে স্বর্ণালী সময় অতিবাহিত করেন। ১৮৮৭ সালে ৪৭ গড়ে ১,২৪৪ রান তুলেন। তন্মধ্যে, ইয়র্কশায়ারের বিপক্ষে অপরাজিত ২৪৩* রানের মূল্যবান ইনিংস ছিল।
১৮৭৮-৭৯ মৌসুমে লর্ড হ্যারিসের সাথে শৌখিন দলের সদস্যরূপে অস্ট্রেলিয়া সফরে যান। ঐ সফরেই তিনি তার একমাত্র টেস্টে অংশ নিয়ে মাত্র ৪ ও ০ রান তুলতে পেরেছিলেন।
খেলোয়াড়ী জীবন থেকে অবসর নেয়ার পর ১৯০০ থেকে ১৯২২ সাল পর্যন্ত মিডলসেক্সের সম্পাদক ও ১৯২৩ থেকে ১৯৩৬ সাল পর্যন্ত সভাপতির দায়িত্বে ছিলেন। এছাড়াও, ১৮৮৬ থেকে ১৯০৯ সাল পর্যন্ত মেরিলেবোন ক্রিকেট ক্লাবের (এমসিসি) পরিচালনা পরিষদের সদস্য ছিলেন এ জে ওয়েব।
১৯ ফেব্রুয়ারি, ১৯৪১ তারিখে সারের অ্যাবিঙ্গার এলাকায় ৮৬ বছর বয়সে এ. জে. ওয়েবের দেহাবসান ঘটে।
বিশাখাপত্তনম জেলা

বিশাখাপত্তনম জেলা; () ভারতের অন্ধ্রপ্রদেশ রাজ্যর একটি জেলা। এটি রাজ্যের নয়টি উপকূলীয় জেলার মধ্যে একটি। বিশাখাপত্তনম শহরে এই জেলার প্রশাসনিক সদর দপ্তর অবস্থিত। 
১৯৭৯ সালে, বিশাখাপত্তনম জেলা গঠন করা হয় ভিজিয়াগরাম জেলা জেলার অংশ বিভক্ত করে। বিশখাপত্তনম জেলা বর্তমানে রেড করিডোরের একটি অংশ।
২০১১ সালের আদমশুমারি অনুযায়ী, বিশাখাপত্তনম জেলায় মোট ৪২,৮৮,১১৩ জন বসবাস করেন। এটি জনসংখ্যার হিসাবে ভারতের ৪৪ তম স্থানে (মোট ৬৪০ টির মধ্যে) রয়েছে এবং রাজ্যের মধ্যে চতুর্থ স্থানে রয়েছে। জেলাটির প্রতি বর্গ কিলোমিটারে (৯৯০/বর্গ মাইল) বসবাসকারী মানুষের সংখ্যা ৩৮৪ জন বা প্রতি বর্গ কিলোমিটার জনসংখ্যার ঘনত্ব ৩৮৪ জন। [6] ২০০১-২০১১ এর দশকে জনসংখ্যা বৃদ্ধির হার ছিল ১১.৮৯%। বিশখাপত্তনমে প্রতি ১০০০ জন পুরুষের জন্য মহিলা অনুপাত ১০০৩ জন, এবং জেলার সাক্ষরতার হার ৬৭.৭%। 
২০১১ সালের আদমশুমারি অনুযায়ী বিশাখাপাতনম জেলার জনসংখ্যা ৪২,৮৮,১১৩ জন, যার মধ্যে ৫৭.৯৫% শহুরে। 
বিশাখাপাতনম জেলা প্রায় ১১,১৬১ বর্গ কিলোমিটার এলাকা (৪,৩০৯ বর্গ মাইল) আয়োতন যুক্ত [8] যা, তুলনামূলকভাবে কানাডার কেপ ব্রেটন দ্বীপের সমতুল্য। 
জেলার মোট সড়ক নেটওয়ার্কের দৈর্ঘ্য ৯৪৫.৪৪৩ কিমি (৫৮৭.৪৭১ মাইল)। এছাড়াও ২৯৮.৭৮৩ কিলোমিটার (১৮৫.৬৫৫ মাইল) সম্প্রসারিত এবং প্রস্তাবিত দৈর্ঘ্য ৬৪৬.৬৬০ কিমি (৪০১.৮৬ মাইল) প্রস্তাবিত সড়ক রয়েছে জেলাটিতে।
রাজ্যের " বিদ্যালয় শিক্ষা বিভাগ"-এর অধীনে অনুমোদিত সরকারি এবং বেসরকারী বিদ্যালয়ে প্রাথমিক ও মাধ্যমিক শিক্ষা প্রদান করা হয়। এদের মধ্যে ১৬২ টি সরকারি, ২৭৯৩ টি মন্ডল ও জেলা পরিষদ, ৯ টি আবাসিক, ১২২৫ টি বেসরকারি, ৫ টি মডেল, ৩৪ টি কস্তুরবা গান্ধী বালিকা বিদ্যালয়ে (কেজিবিবি), ১৪৭ টি পৌরসভা এবং ৮২৯ টি অন্যান্য ধরনের বিদ্যালয় রয়েছে। জেলা প্রাথমিক, উচ্চপ্রাথমিক এবং উচ্চমাধ্যমিক বিদ্যালয়গুলিতে ভর্তির মোট ছাত্র সংখ্যা ৬,০৯,৫৮৭ জন। 
এন্ডোমেন্টস ডিপার্টমেন্টের পরিচালনাধীন ৩৬ টি মন্দির রয়েছে বিলাখাপত্তনম জেলায়।
স্ট্যানিস্লাভস্কি রাশিয়ান থিয়েটার (ইয়েরেভান)

সরকারী নাম অনুযায়ী কনস্ট্যান্টিন স্ট্যানিস্লাভস্কির নামে নামকরণ করা রাশিয়ান নাট্য থিয়েটার (), সাধারণত স্ট্যানিস্লাভস্কি রাশিয়ান থিয়েটার নামে পরিচিত, একটি রাষ্ট্রীয় থিয়েটার।আর্মেনিয়ার রাজধানী ইয়েরেভান এর সেন্ট্রাল কেনট্রন জেলার, অবভহান স্ট্রিটে চার্লস অজনারউর স্কয়ারের পাশে অবস্থিত। এটি ১৯৩৭ সালে খোলা হয় এবং ১৯৩৮ সাল থেকে রাশিয়ান অভিনেত্রী এবং থিয়েটার পরিচালক কনস্ট্যান্টিন স্ট্যানিসালভস্কি এর নামে নামকরণ করা হয়। ১৯৬৫ সাল থেকে এই থিয়েটারের পরিচালক হলেন কজান্ডার গ্রেগরিয়ান।
থিয়েটারের শোগুলি প্রধানত আর্মেনিয়ীয় লেখকের কিছু শো এবং রাশিয়ান শিল্প ও সাহিত্যের কিছু কাজগুলি থেকে নেওয়া। সপ্তাহান্তে শিশুদের জন্য বিকেলে শো থাকে।
একটি ধ্বংসাত্মক রাশিয়ান গির্জার জায়গায় স্ট্যানিস্লাভস্কি রাশিয়ান থিয়েটার গড়ে উঠেছে।
শর্তহীন বিধান

ইমানুয়েল কাণ্টের "শর্তহীন বিধান" ধারণাটি তার নীতি-শাস্ত্রের একটি গুরুত্বপূর্ণ অংশ। কাণ্টের মতে, মানুষের নৈতিক আচরণ শর্তসাপেক্ষ ও শর্তহীন বিধানে বিভক্ত। শর্তসাপেক্ষ বিধান তখনই কার্যকরী হয়, যখন কোনো নির্দিষ্ট লক্ষ্য অর্জনের উদ্দেশ্য থাকে। উদাহরণস্বরূপ, যদি একজন পিতা তার সন্তানকে শুধুমাত্র ভবিষ্যতে তার কাছ থেকে লাভের আশা নিয়ে ভালোবাসে, তাহলে এটি শর্তসাপেক্ষ ভালবাসা, কারণ তার ভালবাসা একটি ভবিষ্যৎ ফলাফলের উপর নির্ভরশীল।
অন্যদিকে, কাণ্টের মতে, আদর্শ নৈতিক জীবন শর্তহীন বিধানের উপর ভিত্তি করে হতে হবে, যেখানে কাজের উদ্দেশ্য কোনো নির্দিষ্ট ফলাফল নয়, বরং কাজটিই মূল উদ্দেশ্য। অর্থাৎ, পিতা যদি কোনো প্রতিদানের আশা ছাড়াই শুধুমাত্র সন্তানের প্রতি ভালোবাসা দেখান, তাহলে সেটি শর্তহীন ভালবাসা হবে, যা নিজেই একটি লক্ষ্য। এই ধরনের ভালবাসা কোনো ব্যক্তিগত স্বার্থসিদ্ধির উপায় নয়, বরং নিজেই এক আদর্শ আচরণ।
কাণ্ট মনে করেন, একজন ব্যক্তি যখন সমাজে তার আচরণ নির্ধারণ করবে, তখন তার আচরণ এমন হতে হবে যা সবার জন্য গ্রহণযোগ্য হতে পারে। অর্থাৎ, ব্যক্তির নৈতিক আচরণ শুধু তার নিজের জন্যই নয়, বরং সমগ্র মানবজাতির জন্য প্রযোজ্য হবে। উদাহরণস্বরূপ, একজন ব্যক্তি যদি চুরি করে, তাহলে তাকে এটা বিবেচনা করতে হবে যে, তার মতো অন্যরাও যদি চুরি করতে থাকে, তবে সমাজে কী ধরনের বিশৃঙ্খলা সৃষ্টি হবে। এর মাধ্যমে সে তার আচরণের অযৌক্তিকতা বুঝতে পারবে এবং সেই আচরণ পরিত্যাগ করবে।
তবে, কাণ্টের এই আদর্শ সমাজের ধারণা সমালোচনার মুখে পড়েছে। তার শর্তহীন বিধানের মাধ্যমে একটি আদর্শ ইউটোপিয়া বা কল্পলোকের চিত্র তিনি তুলে ধরেছেন, যেখানে প্রত্যেকেই শর্তহীন বিধান দ্বারা পরিচালিত হবে। বাস্তব জগতে, ব্যক্তিরা কেন স্বার্থপর হয় এবং অন্যের অধিকার স্বীকার করতে চায় না, এই বিষয়ে কাণ্ট কোনো গভীর বিশ্লেষণ দেননি। এর ফলে, শর্তহীন বিধান অনেকের মতে একটি অবাস্তব ধারণা হয়ে দাঁড়ায়। সমাজের বাস্তব অর্থনৈতিক ও সামাজিক প্রেক্ষাপটের বিবেচনা ছাড়া কেবলমাত্র নৈতিক আদর্শের উপর ভিত্তি করে ব্যক্তির আচরণের নিয়ন্ত্রণ সম্ভব নয় বলে অনেকে মনে করেন।
রবার্ট মিচাম

রবার্ট চার্লস ডারমান মিচাম (; ৬ আগস্ট ১৯১৭ - ১ জুলাই ১৯৯৭) ছিলেন একজন মার্কিন অভিনেতা, চলচ্চিত্র পরিচালক, লেখক, কবি, সুরকার ও গায়ক। তিনি কয়েকটি ধ্রুপদী নোয়া চলচ্চিত্রে অভিনয় করে খ্যাতির শিখরে আরোহণ করেন। তিনি ১৯৫০ ও ১৯৬০-এর দশকে খলনায়কদের অগ্রদূত ছিলেন। তিনি তার অভিনীত "আউট অব দ্য পাস্ট" (১৯৪৭), "দ্য নাইট অব দ্য হান্টার" (১৯৫৫) ও "কেপ ফিয়ার" (১৯৬২) চলচ্চিত্রের জন্য সর্বাধিক পরিচিত। "দ্য স্টোরি অব জি.আই. জো" (১৯৪৫) ছবিতে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন।
মিচাম ১৯৯২ সালে গোল্ডেন গ্লোব সেসিল বি. ডামিল পুরস্কার অর্জন করেন। ১৯৯৯ সালে আমেরিকান ফিল্ম ইনস্টিটিউটের ধ্রুপদী মার্কিন চলচ্চিত্রের সেরা পুরুষ তারকা তালিকায় তিনি ২৩তম স্থান অধিকার করেন।
শুশুক

শুশুক একটি স্তন্যপায়ী জলজ প্রাণী। বাংলাদেশে এখন এটি বিপন্ন প্রাণী হিসেবে পরিচিত।
বাংলাদেশে ২ ধরনের শুশুক পাওয়া যায়। একটির বৈজ্ঞানিক নাম Orcaella brevirostris এবং অপরটির বৈজ্ঞানিক নাম " Neophocaena phocaenoides "। এরা শুশুক মাছ, শিশু বা শিশু মাছ, হু মাছ, হচ্ছুম মাছ ইত্যাদি নামেও পরিচিত।
শুশুক দেখতে কিছুটা ডলফিনের মতো
সাধারণত এরা উপকূল ও সমুদ্রে বিচরণ করে। বর্ষাকালে বড় বড় নদীতেও এদের দেখা পাওয়া যায়।
এরা মাঝে মাঝে পানি থেকে উপরে লাফ দেয় এবং দল বেঁধে চলে।
মাছ এদের প্রধান খাদ্য।
অতনয় (উপগ্রহ)

অতনয় ( ; গ্রিক: "Αυτονόη"), এর অপর নাম ', যা বৃহস্পতির একটি প্রাকৃতিক উপগ্রহ। ইউনিভার্সিটি অব হাওয়াই এর একদল অনুসন্ধানকারীর মাধ্যমে এটি আবিষ্কৃত হয় ২০০১ খ্রিষ্টাব্দে যে দলটির নেতৃত্ব দেন স্কট শেপার্ড। আবিষ্কারের সময় এর তাৎক্ষণিক নাম দেয়া হয়েছিল '।
অতনয় প্রায় ৪ কিলোমিটার ব্যাসবিশিষ্ট উপগ্রহ। বৃহস্পতি থেকে এর গড় দূরত্ব ২৪,২৬৪,০০০ কিলোমিটার এবং এই গ্রহকে প্রদক্ষিণ করতে এর সময় লাগে ৭৭২.১৬৮ দিন। অয়নবৃত্তের সাথে এর আবর্তনের কক্ষপথের নতি ১৫১°( বৃহস্পতির বিষুবরেখার সাথে ১৫০°)। এটি বৃহস্পতির সাপেক্ষে বিপরীত দিকে ঘুরে। আর এর কক্ষীয় উৎকেন্দ্রিকতা ০.৩৬৯। 
২০০৩ খ্রিষ্টাব্দের আগস্টে অতনয় উপগ্রহের নামকরণ করা হয় গ্রিক পৌরাণিক চরিত্র অতনয়ের নামানুসারে।
বেলডাঙা বিধানসভা কেন্দ্র

বেলডাঙা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৭১ নং বেলডাঙা বিধানসভা কেন্দ্রটি বেলডাঙা পৌরসভা এবং মহুলা-১, সুজাপুর-কুমারপুর, ভাবতা-১, দেবকুণ্ডু, ভাবতা-২ এবং মির্জাপুর-১ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এবং ভাকুরি-২, হরিদাসমাটি, নওদাপানুর, রাজধরপাড়া এবং রাঙামাটি চাঁদপাড়া গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
বেলডাঙা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের শেখ সাইফুজ্জামান তার নিকটতম প্রতিদ্বন্দ্বী আরএসপি এর এমডি. রেফাতুল্লাকে পরাজিত করেন।
২০০৬ সালের বিধানসভা নির্বাচনে, আরএসপি'র এমডি. রেফাতুল্লা বেলডাঙা কেন্দ্র থেকে জয়লাভ করেন নিকটবর্তী প্রতিদ্বন্দ্বী কংগ্রেসের গোলাম কিবরিয়া মিয়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের গোলাম কিবরিয়া মিয়া ২০০১ সালে আরএসপি'র তিমির বরন ভাদুরীকে পরাজিত করেন। ১৯৯৬ সালে আরএসপি'র তিমির বরন ভাদুরী কংগ্রেসের নুরুল ইসলাম চৌধুরীকে পরাজিত করেন। ১৯৯১ এবং ১৯৮৭ সালে কংগ্রেসের নুরুল ইসলাম চৌধুরী আরএসপি'র শেখ নওশাদ আলিকে পরাজিত এবং ১৯৮২ সালে আরএসপি'র তিমির বরন ভাদুরীকে পরাজিত করেন। ১৯৭৭ সালে আরএসপি'র তিমির বরন ভাদুরী কংগ্রেসের নুরুল ইসলাম চৌধুরীকে পরাজিত করেন।
১৯৭২ এবং ১৯৭১ সালে আরএসপি'র তিমির বরন ভাদুরী জয়ী হন। ১৯৬৯ সালে নির্দলের মহম্মদ খুদা বাকশ জয়ী হন। কংগ্রেস এ লতিফ ১৯৬৭ সালে জয়ী হন। ১৯৬২ সালে আরএসপি'র দেবসারন ঘোষ জয়ী হন। ১৯৫৭ সালে কংগ্রেসের পরিমল ঘোষ এবং স্বাধীন ভারতের প্রথম নির্বাচন ১৯৫১ সালে বেলডাঙা আসনে জয়ী হন।
অ্যালেক্স গুট

আলেকজান্ডার জর্জ গুট (জন্ম ১৫ মার্চ, ১৯৮৮, পিওপিপিসি, নিউ ইয়র্ক) নিউ ইয়র্ক ভিত্তিক একজন গায়ক-গীতিকার এবং বহু সংগীত যন্ত্রবাদক। তার ইউটিউব চ্যানেল গুটমিউজিক (GootMusic) ৭০ কোটিরও বেশিবার দেখা হয়েছে। গুটমিউজিক হল ইউটিউবে সবচেয়ে বেশি দেখা ইউটিউব চ্যানেলের মধ্যে ১৫৮২ তম। তিনি গিটার, পিয়ানো, ড্রামস এবং অন্যান্য সংগীত যন্ত্র বাজাতে পারেন।
গুট ১৬ বছর বয়সে ২০০৪ সালে গান রেকর্ডিং শুরু করে এবং এরপর থেকে বিভিন্ন সামজিক যোগাযোগ মাধ্যমে এবং তার নিজের ওয়েবসাইটে গান গাইতে শুরু করেন এবং জনপ্রিয়তা অর্জন করেন এবং এর মাধ্যমে তিনি তার কিছু সঙ্গীত ও সংবাদ নিয়মিত প্রকাশ করে থাকেন। তার অধিকাংশ সময় তার নিজস্ব হোম ষ্টুডিউতে সঙ্গীত আয়োজন এবং ভিডিও সম্পাদনা কিংবা বিশ্বের বিভিন্ন স্থানে ভ্রমণে কেটে যায়।
গুটের প্রথম স্টুডিও অ্যালবাম "ইন ইয়োর অ্যাটমোস্ফিয়ার" প্রকাশ হয়, যা তার ভক্তদের মাধ্যমে অত্যন্ত সফলতা লাভ করে। তার ইউটিউব চ্যানেলে প্রায় ৩০ লক্ষ সাবস্ক্রাইবার রয়েছে এবং তার ভিডিও ৩৩০ মিলিয়ন বার দেখা হয়েছে।
গুট শুরুর দিকে দীর্ঘদিন তার সঙ্গীত ও ভিডিও পাকেপসির নিজস্ব হোম ষ্টিডিও থেকে রেকর্ড করতেন এবং ২০১৫ সালের ফেব্রুয়ারির শুরুর দিকে ইউরোপ ভ্রমণের পরপরই লস এঞ্জেলসে চলে আসেন।
গুট অন্যান্য শিল্পীদের সহযোগিতায় বেশ কয়েকটি ভিডিও তৈরি করেছেন যেমন ওই আর ইন দ্যা ক্রাউড, কার্ট হুগো স্নাইডার, মেগান নিকোল, স্যাম চয় এবং এগেইনস্ট দ্যা কারেন্ট।
গুট চার খণ্ডে "সং আই উইশ টু রোট" এর বিভিন্ন সংস্করণ তার ইউটিউব চ্যানেলে প্রকাশ করেন।
আলেকজান্ডার গুট তাঁর তৎকালীন বাগদত্তা এলি ফওলারের কে নিয়ে লেখা "আনস্টপাবেল" গানের মাধ্যমে ২০১৫সালের ৩রা জুলাই সৈকতের ধারে বিয়ের প্রস্তাব দেন এবং প্রস্তাবের সময় গানটি গেয়ে শোনান। ২০১৬ সালের ১৯শে জুন গুট ও এলি ক্যালিফোর্নিয়ার সান্তা বারবারায় অবস্থিত ব্যাকারা রিসোর্ট এন্ড স্পা এ বিবাহ বন্ধনে আবদ্ধ হন। ২০১৮ সালের ২১শে জুন এই দম্পতি তাদের পুত্র জেমস আলেকজান্ডার গুট এর জন্মের সংবাদ ঘোষণা করেন।
[১] https://www.youtube.com/c/gootmusic/about
২০১৮ এমসিসি ত্রি-দেশীয় সিরিজ

২০১৮ এমসিসি ত্রি-দেশীয় সিরিজ ২৯ জুলাই ২০১৮-তে অনুষ্ঠিত হয় একটি ক্রিকেট টুর্নামেন্ট। সিরিজে নেপাল, নেদারল্যান্ডস ও মেরিলেবোন ক্রিকেট ক্লাব (এমসিসি) অংশগ্রহণ করে।এটি আইসিসি কর্তৃক টুয়েন্টি২০ আন্তর্জাতিকের মর্যাদা পায়। নেপাল ও নেদারল্যান্ডসের মধ্যে তৃতীয় চূড়ান্ত খেলাটি অনুষ্ঠিত হয়।
বৃষ্টিপাত তিনটি ম্যাচকে প্রভাবিত করেছে প্রথম দু'টি ম্যাচ উভয়ই পার্শ্ব প্রতি ছয় ওভারে হ'ল। তৃতীয় এবং চূড়ান্ত ম্যাচে, শুধুমাত্র ১৬.৪ ওভারের খেলা সম্ভব ছিল, খেলাটি কোনও ফলাফল ছাড়াই শেষ হয়। নেপাল ও নেদারল্যান্ডস সিরিজ ভাগ করে নিয়েছে।
পহেলগাঁও

কাশ্মীরে শ্রীনগর থেকে ১০০ কিলোমিটারের মধ্যে রয়েছে নদী-উপত্যকাশোভিত পহেলগাঁও, নয়নাভিরাম সৌন্দর্যের লীলাভুমি হচ্ছে এই জায়গা। এখানে রয়েছে দেখার মতো অনেকগুলো স্পট। রিজার্ভ গাড়ি নিয়ে ঘুরে আসা যায় বেতাব ভ্যালী, চন্দনবাড়ী, আরু ভ্যালী সহ আরো অনেক স্পট। এছাড়াও ঘোড়া নিয়ে ঘোরা যায় মিনি সুইজারল্যান্ড ও সুটিং স্পট।
এই শহর অমরনাথ যাত্রা পথের মাঝে এক উল্লেখযোগ্য গন্তব্যস্থল। পহেলগাঁও থেকে উত্তর-পূর্বে গাড়িতে যেতে হয় চন্দনওয়াড়ি, প্রায় ১৭ কিমি রাস্তা, ৪০ মিনিট লাগে। আর সেখান থেকে শুরু হয় অমরনাথ যাত্রা।
শ্রীনগর থেকে পহেলগাঁও যাওয়ার পথের প্রাকৃতিক দৃশ্য সকলকেই মুগ্ধ করে। বিশাল আকৃতির পাইন ও চিনার গাছ, বরফে ঢাকা জাফরান খেত, ফসলের জমি আর রাস্তা-ঘাট সব বরফের চাদরে ঢাকা। দূরের পাহাড়গুলো ধবধবে সাদা। পাহাড়ি ঝর্ণাধারা পাথর বেয়ে আছড়ে পড়ছে ঐতিহাসিক ঝিলাম নদীতে।
নিকটবর্তী বিমানবন্দর হচ্ছে শ্রীনগর আন্তর্জাতিক বিমানবন্দর।
এফ্রিয়ান রিস মন্ট

জোসে এফ্রেনিন রিওস মন্ট (১৬ জুন, ১৯২৬ - এপ্রিল ১, ২০১৮) একটি গুয়েতেমালা এন জেনারেল এবং রাজনীতিবিদ যিনি হুয়েউইটেনংগোতে জন্মগ্রহণ করেন। একটি স্বৈরশাসক, ২৩ শে মার্চ, ১৯৮২ তারিখে তিনি অভ্যুত্থানে আটক এর ফলে ক্ষমতা গ্রহণ করে গুয়াতেমালার রাষ্ট্রপতি হিসেবে দায়িত্ব পালন করেন। ১৯৮৩ সালের ৮ আগস্ট তিনি প্রতিরক্ষা ক্ষেত্রে, ২০০৩ সালের রাষ্ট্রপতি নির্বাচন, রিওস মন্টে তার প্রতিরক্ষা মন্ত্রী, অস্কার হমেবরটো মেজিয়া ভিক্টরস দ্বারা অপর একটি "অভ্যুত্থানের দ্যাট" উপাধি লাভ করেন। গুয়েতেমালান রিপাবলিকান ফ্রন্টের প্রার্থী হিসেবে ব্যর্থ হয়েছেন (এফআরজি)। ২০০৭ সালে তিনি কংগ্রেসের সদস্য হিসেবে সরকারি অফিসে ফিরে আসেন প্রসিকিউটর অনাক্রম্যতা। ১৯৮২ ও ৮৩২ সালে রাষ্ট্রপতি প্রাসাদে তার বিরুদ্ধে তার এবং তার কয়েক সাবেক মন্ত্রী ও কাউন্সিলরদের বিরুদ্ধে দীর্ঘদিনের মামলা দায়ের করা হয়। তার অনাক্রম্যতা জানুয়ারি ১৪, ২০১২ এ, আইনসভা অফিসে তার মেয়াদ শেষে। জানুয়ারি ২৬, ২০১২ তারিখে, তিনি গুয়াতেমালার আদালতে হাজির হন এবং আনুষ্ঠানিকভাবে গণহত্যা এবং মানবতার বিরুদ্ধে অপরাধের জন্য দায়ের করা হয়।
আনাসাসিও সোমোজা গার্সিয়া

আনাসাসিও সোমোজা গার্সিয়া () (১ ফেব্রুয়ারি ১৮৯৬ – ২৯ সেপ্টেম্বর ১৯৫৬) আনুষ্ঠানিকভাবে ২১ তম রাষ্ট্রপতি হন নিকারাগুয়ার। ১ জানুয়ারি, ১৯৩৭ থেকে ১ মে, ১৯৪৭ এবং ২১ শে মে ১৯৫০ থেকে ২৯ সেপ্টেম্বর, ১৯৫৬ পর্যন্ত রাষ্ট্রপতি ছিলেন। কিন্তু স্বৈরশাসক হিসেবে আনাসাসিও সোমোজা একটি রাজবংশ শুরু যে নিকারাগুয়া উপর ৪৪ বছর ধরে সম্পূর্ণ নিয়ন্ত্রণ বজায় রাখা।
একটি ধনী কফি চাষীর পুত্র, সোমোজা মার্কিন যুক্তরাষ্ট্র শিক্ষিত হয়। নিকারাগুয়ায় ফিরে আসার পর, তিনি রাষ্ট্রপতি অ্যাডলফো ডিয়াজ কে বহিস্কার করতে সাহায্য করেছিলেন; তিনি পররাষ্ট্র সচিব হন এবং "জেনারেল" শিরোনাম গ্রহণ করেন। মার্কিন মেরিন কর্পস এর সাহায্যে, সেই সময়ে নিকারাগুয়া দখল করে নেয়, সোমোজা ন্যাশনাল গার্ডের প্রধান হন। এই তাকে তার স্ত্রী এর চাচা, জুয়ান বউস্টিস্টা সাকাসা সরানোর জন্য ক্ষমতা বেস তাকে রাষ্ট্রপতির কাছ থেকে, এবং ১৯৩৭ সালে নিজেকে রাষ্ট্রপতি করে তোলে। ১৯৪৭ সালে, একটি সহকর্মী নমিনালয় তাকে সফল, কিন্তু তিনি ক্ষমতা বজায় রাখা।
তার উত্তরাধিকারী উদ্বোধন করার এক মাস পর, সোমোজা একটি অভ্যুত্থান চালাতে সামরিক ব্যবহার করেন। কংগ্রেস ও সোমোজা কর্তৃক রাষ্ট্রপতিকে 'অসম্পূর্ণ' ঘোষণা করা হয়। ১৯৫১ সালে নিজের নামে ক্ষমতায় ফিরে আসেন, তিনি কনজারভেটিভদের সাথে চুক্তি করার সময় নিজের লিবারেল পার্টিতে একটি লোহা খপ্পর বজায় রেখেছিলেন; এইভাবে, তিনি কোন বিরোধিতা সম্মুখীন এটি একটি বিশাল ব্যক্তিগত ভাগ্য সংগ্রহ করার জন্য তাকে ছেড়ে দিয়েছে। ১৯৫৬ সালের ২১ শে সেপ্টেম্বর তিনি কবি রিগারবার্তো লোপেজ পেরেজ দ্বারা গুলিবিদ্ধ হন। মারাত্মকভাবে আহত, তিনি পানামা ক্যানাল জোনের দিকে নিক্ষিপ্ত হন যেখানে তিনি এক সপ্তাহ পর মারা যান। তার জ্যেষ্ঠ পুত্র লুইস সোমোজা দাবায়ল সোমোজা গার্সিয়া মৃত্যুবার্ষিকী উপলক্ষ্যে হাউস স্পিকার ছিলেন এবং ১৯৫৭ সাল পর্যন্ত তিনি নিজ হাতে নির্বাচিত হন এবং ১৯৬৩ সাল পর্যন্ত ড। রেন শিকের পদত্যাগের দায়িত্ব পালন করেন। তার মৃত্যু ১৯৬৬ সালে লরেনঝো গুয়েরো দ্বারা তার মেয়াদ শেষ হয়। ১৯৭২ সালে তার ছোট ভাই অ্যানাস্টাসিও সোমোজা দেবেলে ১৯৭২ সাল পর্যন্ত চাকরি করতে নির্বাচিত হন। ১৯৭২ থেকে ১৯৭৪ সাল পর্যন্ত তিনি একটি সংবিধান সংশোধনের পর ১৯৭৪ সালে পুনরায় নির্বাচিত হন। সেই সময়ে দেশটি রক্ষণশীল ও উদারপন্থী জোটের শাসকগোষ্ঠী দ্বারা শাসিত হয়েছিল। । সোমোজা দেবীকে ১৯৭৯ সালে পদত্যাগ করতে বাধ্য করা হয়েছিল এবং পরবর্তী বছরের প্যারাগুয়ে নির্বাসনে তাকে হত্যা করা হয়।
নেটরানার লিনাক্স

নেটরানার () ডেস্কটপ কম্পিউটার, ল্যাপটপ, নেটবুক ও এআরএম-ভিত্তিক যন্ত্র (ওড্রয়েড সি১ মাইক্রোকম্পিউটার)-এর জন্যে ডেবিয়ান বা আর্চ-ভিত্তিক ফ্রি ও ওপেন সোর্স অপারেটিং সিস্টেম। এটার দুটো সংস্করণ রয়েছে: নেটরানার(ডেবিয়ান টেস্টিং ভিত্তিক), নেটরানার রোলিং(মানজারো লিনাক্স/আর্চ লিনাক্স ভিত্তিক)। উভয়ই সংস্করণই কেডিই প্লাজমা প্লাসের এপ্লিকেশন, মাল্টিমিডিয়া কোডেকস, এবং কিছু ফায়ারফক্স ব্রাউজার প্লাগ-ইন ব্যবহার করে।
জো ভাইন

যোসেফ ভাইন (; জন্ম: ১৫ মে, ১৮৭৫ - মৃত্যু: ২৫ এপ্রিল, ১৯৪৬) সাসেক্সের উইলিংডন এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ১৯১২ সালে ইংল্যান্ড ক্রিকেট দলের পক্ষে স্বল্পকালীন সময়ের জন্য অংশগ্রহণ করেছিলেন তিনি। ঘরোয়া প্রথম-শ্রেণীর ক্রিকেটে সাসেক্স ও লন্ডন কাউন্টির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্বে ছিলেন। এছাড়াও লেগ ব্রেক বোলিংয়ে পারদর্শিতা দেখিয়েছেন জো ভাইন।
১৮৯৬ সালে প্রথমবারের মতো প্রথম-শ্রেণীর ক্রিকেটে অংশগ্রহণ করেন জো ভাইন। ১৯০০ সালের পূর্বেকার তিন মৌসুমে স্বল্পকিছু সফলতা পেয়েছিলেন। এরপর থেকেই সাসেক্সের প্রথম একাদশে নিয়মিতভাবে খেলতে থাকেন। দলের অপরিহার্য খেলোয়াড়ে পরিণত হন তিনি। কাউন্টি ক্রিকেট জীবনের প্রায় সবটুকু সাসেক্সে অবস্থানকালীন করেছেন। ব্যাটিং ও ফিল্ডিংয়ের পাশাপাশি সুদক্ষ লেগ ব্রেক বোলার হিসেবেও যথেষ্ট সুনাম কুড়িয়েছেন তিনি।
১৯০৪ ও ১৯০৫ সালে পূর্বেকার যে-কোন মৌসুমের তুলনায় ব্যাটসম্যান হিসেবে সর্বাপেক্ষা ভালো খেলা উপহার দেন। সাসেক্সের পক্ষে কাউন্টি খেলাগুলোয় ষোলশো রানের অধিক সংগ্রহ করেন। অন্য কাউন্টিতে থাকলে হয়তো ব্যাটিংয়ের অবস্থান পরিবর্তিত হতো তার। কিন্তু ঐ দলে রঞ্জিতসিংজী ও সি. বি. ফ্রাইয়ের ন্যায় ব্যাটসম্যান বিদ্যমান ছিল। তবে তিনি স্বীয় সাফল্যে ভাস্বর ছিলেন।
ব্যাটসম্যান হিসেবে সফলতা লাভের জন্য বেশ কয়েকবার ফ্রাইয়ের সাথে প্রথম উইকেট জুটিতে রান করেছিলেন অনেক। দলের নবীন সদস্য ডেভিড ডেন্টনের তুলনায় মাঠের বহিঃর্ভাগে কম দক্ষতা দেখালেও সর্বোচ্চমানের ক্রিকেটে সমীহের পাত্র ছিলেন। বিংশ শতকে অন্য কেউ তার তুলনায় এতো রান রক্ষা করতে পারেনি।
কাউন্টি ক্রিকেটে সুন্দর ফলাফল করায় ১৯১১-১২ মৌসুমে ইংল্যান্ড দলের পক্ষে দুইটি টেস্টে অংশগ্রহণের সুযোগ পান।
কাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ ১৯০৬ সালে উইজডেন কর্তৃক অন্যতম বর্ষসেরা ক্রিকেটার হিসেবে ঘোষিত হন জো ভাইন।
সমগ্র খেলোয়াড়ী জীবনে ৫৪৭টি প্রথম-শ্রেণীর খেলায় অংশ নিয়েছেন। তন্মধ্যে, সাসেক্সের পক্ষে একাধারে ৪২১ খেলায় অংশগ্রহণ ছিল তার।
কাউন্টি ক্রিকেট থেকে অবসর নেয়ার পর অনেকগুলো বছর ব্রাইটন কলেজে কোচের দায়িত্বে ছিলেন জো ভাইন। ৭০ বছর বয়সে ২৫ এপ্রিল, ১৯৪৬ তারিখে হোভের অ্যালড্রিংটনে জো ভাইনের দেহাবসান ঘটে।
তেলেঙ্গানার জেলার তালিকা

দক্ষিণ ভারতে তেলেঙ্গানা রাজ্য ৩৩ টি জেলায় বিভক্ত। 'জেলা' তেলেঙ্গানা রাজ্য একটি প্রশাসনিক ভাবে ভৌগোলিক একক, একটি জেলার নেতৃত্বে থাকেন জেলা শাসক বা কালেক্টর, যিনি ভারতীয় প্রশাসনিক সেবা সম্পর্কিত একজন কর্মকর্তা।
সাঁওতালি উইকিপিডিয়া

সাঁওতালি উইকিপিডিয়া () হচ্ছে একটি অনলাইন মুক্ত বিশ্বকোষ উইকিপিডিয়ার সাঁওতালি ভাষার সংস্করণ। এই সংস্করণটি ২রা আগস্ট ২০১৮ সালে যাত্রা শুরু হয়, এবং 2025 পর্যন্ত নিবন্ধ সংখ্যা টি এবং ব্যবহারকারী জন, প্রশাসক জন। এই উইকিপিডিয়ায় সর্বমোট সম্পাদনার সংখ্যা টি। এটি অলচিকি লিপি ব্যবহার করে করে তৈরি হয়েছে।
সাঁওতালি ভাষার উইকিপিডিয়া চালুর জন্য ২০১২ সাল থেকে চেষ্টা করা হলেও ২০১৭ সালের ফেব্রুয়ারি থেকে সেটি গতি পায়। এসময় বিশেষ করে বাংলাদেশ ও ভারতে বসবাসকারী সাঁওতালি সম্প্রদায়ের আগ্রহী উইকিপিডিয়ানরা একত্রে সাইটটি তৈরির জন্য কাজ করেন। উইকিমিডিয়া বাংলাদেশ থেকে ৮ই জুন ২০১২ সালে দিনাজপুরে সাঁওতালি সম্প্রদায়ের আগ্রহীদের নিয়ে একটি কর্মশালার আয়োজন করা হয়। তারপর বিভিন্ন সময় উইকিমিডিয়া বাংলাদেশ ও সাঁওতালি সম্প্রদায়ের সদস্যগণ কাজ এগিয়ে নিয়ে যান। কিন্তু তারপরও অনেকদিন কাজ থেমে থাকে। সাইটটি দ্রুত চালু করার ব্যাপারে, ২০১৭ সালের সেপ্টেম্বরে ঢাকায় অনুষ্ঠিত উইকিপিডিয়া আড্ডায় বাংলাদেশের আগ্রহী সাঁওতালি সম্প্রদায়ের সাথে উইকিমিডিয়া বাংলাদেশের একটি আলোচনা হয়। আগ্রহীদের সহযোগিতায় পরবর্তীতে ২০১৭-এর ৩০শে ডিসেম্বরে ঢাকায় উইকিমিডিয়া বাংলাদেশ একটি কর্মশালার নেয়। যেখানে ভারতের সাঁওতালি উইকিপিডিয়ানদের সাথেও অনলাইনে আলোচনা হয়।
এরমধ্যে, ১১ই মার্চ ২০১৮ তারিখে ভারতে বসবাসকারী সাঁওতালি সম্প্রদায়ের জন্য কর্মশালার আয়োজন করা হয়। ২৮শে জুন ২০১৮ তারিখে সাঁওতালি ভাষার উইকিপিডিয়া - উইকিমিডিয়ার ভাষা কমিটির অনুমোদন লাভ করে এবং ২রা আগস্ট ২০১৮ তারিখে sat.wikipedia.org সাইটটি তৈরির মাধ্যমে সাঁওতালি উইকিপিডিয়ার যাত্রা শুরু হয়।
মাইকেল শ্যানন

মাইকেল করবেট শ্যানন (জন্ম: ৭ আগস্ট ১৯৭৪) হলেন একজন মার্কিন অভিনেতা ও সঙ্গীতজ্ঞ। তিনি হাস্যরসাত্মক ও নাট্যধর্মী উভয় ধরনের চলচ্চিত্রে তার বৈচিত্রধর্মী পর্দা উপস্থিতির জন্য পরিচিত। "রিভলূশন্যারি রোড" (২০০৮) ও "নকচার্নাল অ্যানিমেলস" (২০১৬) চলচ্চিত্রে অভিনয়ের জন্য দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তিনি "নাইন্টি নাইন হোমস" (২০১৪) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং "লং ডেস জার্নি ইনটু নাইট" (২০১৬) মঞ্চনাটকে কাজের জন্য শ্রেষ্ঠ অভিনেতা বিভাগে টনি পুরস্কারের মনোনয়ন লাভ করেন।
শ্যানন ১৯৯৩ সালে "গ্রাউন্ডহগ ডে" চলচ্চিত্র দিয়ে বড় পর্দায় আত্মপ্রকাশ করেন এবং "এইট মাইল" (২০০২) চলচ্চিত্রে অভিনয় করে সকলের দৃষ্টি কাড়েন। তার অভিনীত উল্লেখযোগ্য চলচ্চিত্র হল "পার্ল হারবার" (২০০১), "ব্যাড বয়েজ টু" (২০০৩), "বাগ" (২০০৬), "বিফোর দ্য ডেভিল নোস ইউ আর ডেড" (২০০৭), "ব্যাড লেফটেন্যান্ট: পোর্ট অব কল নিউ স্টোরিজ" (২০০৭), "টেক শেলটার" (২০১১), "মাড" (২০১২), "মিডনাইট স্পেশাল" ও "লাভিং" (২০১৬)। তিনি এইচবিওর নাট্যধর্মী ধারবাহিক "ব্রডওয়াক এম্পায়ার" (২০১০-১৪)-এ নেলসন ভ্যান অ্যাল্ডেন চরিত্রে অভিনয় করে তিনটি স্ক্রিন অ্যাক্টরস গিল্ড পুরস্কারে মনোনীত হন।
শ্যানন ১৯৭৪ সালের ৭ই আগস্ট কেন্টাকির লেক্সিংটনে জন্মগ্রহণ করেন। তিনি বিশিষ্ট পতজ্ঞ বা কীটবিজ্ঞানী রেমন্ড করবেট শ্যাননের দৌহিত্র। তার পিতা ডোনাল্ড সাদারলিন হাইন ডিপল বিশ্ববিদ্যালয়ের হিসাববিজ্ঞানের অধ্যাপক এবং মাতা জেরাল্ডিন শ্যানন একজন আইনজীবী। তার পিতামাতার বিবাহবিচ্ছেদের পর তিনি কেন্টাকির লেক্সিংটন ও ইলিনয়ের শিকাগোতে বেড়ে ওঠেন।
২০০৮ সালে তিনি লিওনার্দো ডিক্যাপ্রিও ও কেট উইন্সলেটের সাথে প্রণয়ধর্মী নাট্য চলচ্চিত্র "রিভলূশন্যারি রোড" (২০০৮)-এ অভিনয় করেন। ছবিটিতে তার কাজ ব্যাপকভাবে সমাদৃত হয়, এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে স্যাটেলাইট পুরস্কার অর্জন করেন এবং একাডেমি পুরস্কারের মনোনয়ন লাভ করেন।
তিনি "নাইন্টি নাইন হোমস" (২০১৪) চলচ্চিত্রে রিক কার্ভার চরিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৬ সালে তিনি অ্যামি অ্যাডামস ও জেক ইলেনহলের সাথে মনস্তাত্ত্বিক থ্রিলারধর্মী "নকচার্নাল অ্যানিমেলস" (২০১৬) চলচ্চিত্রে কাজ করেন। তদন্তকারী গোয়েন্দা চরিত্রে তার কাজ সমাদৃত হয় এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে তার দ্বিতীয় একাডেমি পুরস্কারের মনোনয়ন লাভ করেন। "লং ডেস জার্নি ইনটু নাইট" (২০১৬) মঞ্চনাটকে কাজের জন্য শ্রেষ্ঠ অভিনেতা বিভাগে টনি পুরস্কারের মনোনয়ন লাভ করেন।
তিনি গিয়ের্মো দেল তোরোর প্রণয়ধর্মী অলীক কল্পকাহিনীমূলক "দ্য শেপ অব ওয়াটার" (২০১৭) চলচ্চিত্রে কর্নেল রিচার্ড স্ট্রিকল্যাণ্ড চরিত্রে অভিনয় করেন। ৭৪তম ভেনিস আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং সেখানে তা গোল্ডেন লায়ন জয় করে। এছাড়া ছবিটি শ্রেষ্ঠ চলচ্চিত্রের জন্য একাডেমি পুরস্কার লাভ করে। ২০১৮ সালে তিনি প্যারামাউন্ট নেটওয়ার্কের "ওয়াকো" মিনি ধারাবাহিক গ্যারি নোয়েজনার চরিত্রে অভিনয় করেন।
হওভ্যানেস তুমানহান পুতুল থিয়েটার (ইয়েরেভান)

সরকারী নাম অনুযায়ী ইয়েরেভান রাষ্ট্রীয় পুতুল থিয়েটার ( ("Yerevani Hovhannes T'umanyani anvan Petakan Tiknikayin T'atron")), একটি রাষ্ট্রীয় পুতুল থিয়েটার।আর্মেনিয়ার রাজধানী ইয়েরেভান অবস্থিত।
১ জুলাই ১৯৩৫ সালে পরিচালক সোফিয়া বিজেনহান, চিত্রশিল্পী গেভরগ আরাকেলহান, অভিনেতা প্যাভলস বরোহান এবং আর্কসিয়া আরবহান। থিয়েটারের প্রথম পরিচালক ছিলেন ভারিয়া স্টেপানহান। পরবর্তীকালে ১৯৩৮ সালে থিয়েটারের নাম পরিবর্তন করা হয় হওভ্যানোস তুমানহান এর নামে।
১৯৫০ সাল থেকে ১৯৫৭ সাল পর্যন্ত থিয়েটার বন্ধ ছিল। ২৭ জুলাই ১৯৫৭ সালে, থিয়েটারটি পুনরায় চালু করা হয় এবং য়ের ইয়ারভান্ড ম্যআনারহান পরিচালক হন। ১৯৭৫ সাল থেকে, থিয়েটারটি কাজ কর্ম সায়েত -নোভা অ্যাভিনিউ-এ থেকে করা হয়।
থিয়েটারের বর্তমান ব্যবস্থাপক এবং শিল্প পরিচালক রুবেন বাবাহান।
থিয়েটারটিতে প্যাভলস বরোহান এর নামে একটি পুতুল জাদুঘরও আছে।
নিকোলাস রে

নিকোলাস রে (; জন্ম: রেমন্ড নিকোলাস কিয়েনৎস্লে জুনিয়র, ৭ আগস্ট ১৯১১ - ১৬ জুন ১৯৭৯) ছিলেন একজন মার্কিন চলচ্চিত্র পরিচালক। ১৯৪০-এর দশকের শেষের সময় থেকে ১৯৫০-এর দশকের অন্যতম পূর্ণ ভাব প্রকাশক ও স্বতন্ত্র চলচ্চিত্র নির্মাতা ছিলেন। সিনেমাস্কোপ ফ্রেমের সাথে রঙের মেলবন্ধনের জন্য তিনি বিশেষভাবে খ্যাতি অর্জন করেন। ফরাসি নবকল্লোলের পিছনে রে'র ব্যাপক প্রভাব ছিল। জঁ-লুক গদার "বিটার ভিক্টরি" চলচ্চিত্রের পর্যালোচনায় লিখেছিলেন, "চলচ্চিত্র হল নিকোলাস রে।" তিনি "রেবেল উইদাউট আ কজ" (১৯৫৫) চলচ্চিত্র পরিচালনার জন্য সর্বাধিক পরিচিত এবং এই কাজের জন্য তিনি শ্রেষ্ঠ পরিচালনার জন্য একাডেমি পুরস্কারে মনোনীত হয়েছিলেন।
রে ১৯৪৭ থেকে ১৯৬৩ সালে তার নির্মিত বর্ণনামূলক পূর্ণদৈর্ঘ্য চলচ্চিত্রসমূহের জন্য প্রশংসিত হয়েছেন, তন্মধ্যে রয়েছে "দে লিভ বাই নাইট" (১৯৪৯), "ইন আ লোনলি প্লেস" (১৯৫০), "জনি গিটার" (১৯৫৪), "রেবেল উইদাউট আ কজ" (১৯৫৫), এবং "বিগার দ্যান লাইফ" (১৯৫৯)। এছাড়া তিনি তার অসমাপ্ত নিরীক্ষাধর্মী "উই ক্যান্ট গো হোম অ্যাগেইন"-এর জন্যও সমাদৃত হয়েছেন।
জীবনের তারকা চিহ্ন

জীবনের তারকা চিহ্ন নীল রঙের ষড়ভূজের একটি তারকা, যার পটভূমি হল সাদা ও মাঝে অ্যাসক্লেপিয়াসের ছড়ি আঁকা থাকে। এই চিহ্নটি মূলত প্রথম ন্যাশনাল হাইওয়ে ট্রাফিক সেফটি অ্যাডমিনিস্ট্রেশন-এর আওতায় পরিকল্পিত ও পরিচালিত হত। ঐতিহ্যগতভাবে মার্কিন যুক্তরাষ্ট্রের অ্যাম্বুলেন্স, প্যারামেডিক্স বা অন্যন্য ইএমএস কর্মীদের জন্য একটি প্রমাণিকরণ কিমবা সার্টিফিকেশনের প্রতিক হিসেবে ব্যবহারিত হয়।
এটি দেখতে তারার মতো। ছয়টি ছড়ানো নীল তারকা ও মাঝে একটি লাঠির সাথে সাপ পেচাঁনো থাকে এবং চারপাশে নীল সীমানা থাকে। এর মাপ সাধারণত বর্গাকার থাকে।
এট লোগোটির নকশা করেছেন লিও আর। তিনি এ কাজ সম্পাদন করেছিলেন জাতীয় মানদন্ড প্রতিষ্ঠারও আগে। পূর্বে এই লোগোটি সাদা ব্যাকগ্রাউন্ডে কমলা ক্রস ব্যবহার করা হতো। ১৯৭৩ সালে রেড ক্রস অভিযোগ করে যে এই লোগোটি তাদের লোগোর সাথে ঘনিষ্ঠ সর্ম্পক বিদ্যমান। তাই ১৯৭৭ সালের ১ ফেব্রুয়ারি নতুন লোগো তৈরি করা ও ব্যবহার শুরু হয়।
লোগোটির ছয়টি ছড়ানো তারকাতে উদ্ধারকারীর ছয়টি প্রধান কর্মের নির্দেশনার ইঙ্গিত দেওয়া হয়েছে।
আর সাপ দ্বারা উদ্ধার কর্মীকে বুঝায় তথা কর্মীদের ঔষধ এবং রোগ নিরাময় ও প্রাথমিক চিকিৎসা সম্পাদনার ক্ষমতাকে চিহ্নিত করে এবং লাঠি দ্বারা বিপদগ্রস্থকে বুঝানো হয়েছে।
ধর্মীয় নিপীড়ন

ধর্মীয় নিপীড়ন () হলো কোনো একটি মানুষকে বা কোনো একটি ধর্মীয় সম্প্রদায়ের মানুষকে তাদের ধর্মবিশ্বাসের অজুহাতে শারীরিক ও মানসিক ভাবে বিপর্যস্ত করা। কোনো একটি ব্যক্তির ভয়ংকর ধর্মান্ধতা ধর্মীয় নিপীড়নের কারণ হয়ে উঠতে পারে। একটি ব্যক্তির জন্য পুরো সম্প্রদায়ের সম্মান কলঙ্কিত হয়। সামাজিক ক্ষেত্রে অমানবিকতা ও নিসংসতা ক্রমে হিংস্রতা ও নিপীড়ন প্রবণতার কারণ হয়ে ওঠে। নিপীড়নের ফলে কিছু মানুষকে সমাজের দ্বিতীয় শ্রেনীর নাগরিক হিসাবে প্রতিপন্ন করা হয় এবং ব্যক্তিটির স্বাধীনতা হরণ হয়। সমাজে বাঁচার অধিকার, বিশ্বস্ততা এবং উদারতার প্রতি একটি প্রশ্ন চিহ্ন দেখা দেয়।
বেতেম্য়ান ধর্মীয় নিপীড়ন সম্বন্ধে বলেছেন,
জাতিগত ধর্মীয় বিশ্বাসও কখনো কখনো ধর্মীয় নিপীড়নের কারণ হয়ে ওঠে। ঐতিহাসিকভাবে জার্মানিতে ইহুদিদের প্রতি আক্রমণ, মিয়ানমারে রোহিঙ্গা মুসলিম জনগোষ্ঠীর উপর চালিত হত্যাকাণ্ড, ভারতের আসামে বাঙালিদের প্রতি আক্রমণ পরবর্তী ক্ষেত্রে হত্যাকাণ্ডের রূপ নিয়েছে।
ভারতে মাতৃভাষীর সংখ্যা অনুসারে ভাষার তালিকা

ভারতে শত শত ভাষা রয়েছে। বেশিরভাগ ভারতীয় ভাষা ইন্দো-ইউরোপীয় (৭৭%) ইন্দো-আর্য শাখা, দ্রাবিড় (২০.৬১%), অস্ট্রোশিয়াটিক (মুন্ডা) (১.২%), অথবা চীন -তিবেটান (০.৮%) শাখার অন্তর্গত। এছাড়াও হিমালয়ের কিছু ভাষা এখনো অপরিচিত আছে। এসআইএল এথনোলজু ভারতের জন্য ৪১৫ টি জীবিত ভাষার তালিকা করেছে।
ভারতের ২২ টি সাংবিধানিক স্বীকৃত সরকারি ভাষা রয়েছে। হিন্দি এবং ইংরেজি সাধারণত কেন্দ্রীয় সরকারের একটি আনুষ্ঠানিক ভাষা হিসাবে ব্যবহৃত হয়। রাজ্য সরকার নিজ নিজ দাপ্তরিক ভাষা ব্যবহার করে।
২০১১ সালে ভারতের জনগণনা অনুযায়ী ভাষাভাষী সর্বোচ্চ সংখ্যা দ্বারা নিম্নরূপ ভাষাগুলি: হিন্দি, বাংলা, মারাঠি, তেলুগু, তামিল, গুজরাটি, উর্দু, কন্নড়, ওড়িয়া, পাঞ্জাবি. অসমীয়া, মালয়ালম। 
২০০১ সালের আদমশুমারিতে প্রতিটি ভাষার বা একাধিক মাতৃভাষা কথা বলা মানুষের সংখ্যা পাওয়া যায় এবং তাদের ভাষাতে কথাবলা মানুষের সংখ্যাগুলিতেও অন্তর্ভুক্ত করা হয়। নিম্নোক্ত সারণিতে এমন মাতৃভাষার তালিকা রয়েছে যার এক মিলিয়নের বেশি বক্তা আছে। ২০০১ সালের আদমশুমারি থেকে সাধারণ তথ্য অনুযায়ী: "মাতৃভাষা হল কোন ব্যক্তি মায়ের দ্বারা শৈশবকালীন শেখা ভাষা। শৈশবে মা মারা গেলে বাড়ি থেকে শেখা ভাষা হবে ওই ব্যক্তির মাতৃভাষা।"
বহরমপুর বিধানসভা কেন্দ্র

বরহমপুর (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭২ নং বহরমপুর বিধানসভা কেন্দ্রটি বহরমপুর পৌরসভা এবং ভাকুরি-১, দৌলতাবাদ, গুরুদাসপুর, হাতিনগর এবং মণীন্দ্রনগর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
বহরমপুর বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১৬ সালের নির্বাচনে, কংগ্রেসের মনোজ চক্রবর্তী তার নিকটতম প্রতিদ্বন্দ্বী তৃণমূল কংগ্রেসের ডা: সুজাতা ব্যানার্জীকে পরাজিত করেন।
২০১১ সালের নির্বাচনে, কংগ্রেসের মনোজ চক্রবর্তী তার নিকটতম প্রতিদ্বন্দ্বী আরএসপি'র তড়িৎ ব্রহ্মচারীকে পরাজিত করেন।
২০০৬ সালের নির্বাচনে, নির্দলের মনোজ চক্রবর্তী বহরমপুর কেন্দ্রের কংগ্রেস এমপি অধীর রঞ্জন চৌধুরী সমর্থিত তার নিকটতম প্রতিদ্বন্দ্বী আরএসপি'র অমল কর্মকারকে পরাজিত করেন।
২০০৬ সালের রাজ্য বিধানসভা নির্বাচনে, নির্দলের মনোজ চক্রবর্তী বহরমপুর কেন্দ্র থেকে জয়লাভ করেন তার নিকটতম প্রতিদ্বন্দ্বী আরএসপি এর অমল কর্মকারকে পরাজিত করেন। মনোজ চক্রবর্তী নির্দল প্রার্থী হিসেবে নির্বাচনে অংশ নিয়েছিলেন, বিরোধী কংগ্রেস প্রার্থী অধীর চৌধুরী তুলে ধরেন কংগ্রেস প্রার্থী মায়া রাণী পাল পুনরায় আপত্তি করেন। পরে তিনি কংগ্রেসে ফিরে আসেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের মায়া রাণী পাল ২০০১ সালে আরএসপি'র কার্তিক সাহানাকে এবং ১৯৯৬ সালে আরএসপি'র বিশ্বনাথ ব্যানার্জীকে পরাজিত করেন। ১৯৯১ সালে কংগ্রেসের শঙ্কর দাস পাল আরএসপি'র ইপ্সিতা গুপ্তকে পরাজিত করেন। আরএসপি'র দেবব্রত বন্দ্যোপাধ্যায় ১৯৮৭ এবং ১৯৮২ সালে কংগ্রেসের শঙ্কর দাস পালকে পরাজিত করেন এবং কংগ্রেসের সুব্রত সাহাকে ১৯৭৭ সালে পরাজিত করেন।
১৯৭২ এবং ১৯৭১ সালে কংগ্রেস শঙ্কর দাস পাল জয়ী হন। সিপিআই এর সনত কুমার রাহা ১৯৬৯ সালে জয়ী হন। কংগ্রেসের এস ভট্টাচার্য ১৯৬৭ সালে জয়ী হন। সিপিআই এর সনত কুমার রাহা ১৯৬২ সালে জয়ী হন। কংগ্রেসের বিজয় কুমার ঘোষ ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে জয়ী হন।
ডাস্টিন হফম্যান

ডাস্টিন লি হফম্যান (; জন্ম: ৮ আগস্ট ১৯৩৭) হলেন একজন মার্কিন অভিনেতা ও পরিচালক। তিনি ১৯৬০-এর দশক থেকে চলচ্চিত্র, টেলিভিশন ও মঞ্চনাটকে অভিনয় করছেন। হফম্যান খলনায়ক চরিত্রে তার বিচিত্র অভিনয়ের জন্য সর্বাধিক প্রসিদ্ধ। তিনি ১৯৮০ সালের "ক্রেমার ভার্সাস ক্রেমার" ও ১৯৮৯ সালের "রেইন ম্যান" চলচ্চিত্রে অভিনয়ের জন্য দুইবার শ্রেষ্ঠ অভিনেতা বিভাগে একাডেমি পুরস্কার জয় লাভ করেছেন।
হফম্যান সর্বপ্রথম মঞ্চনাটক "এহ?"-এ শ্রেষ্ঠাংশে অভিনয় করে সমালোচকদের দৃষ্টি কাড়েন এবং এই কাজের জন্য তিনি থিয়েটার ওয়ার্ল্ড পুরস্কার ও ড্রামা ডেস্ক পুরস্কার অর্জন করেন। এই অর্জনের পর তিনি "দ্য গ্র্যাজুয়েট" (১৯৬৭) চলচ্চিত্রে বেঞ্জামিন ব্র্যাডক চরিত্রে নাম ভূমিকায় অভিনয় করে সাফল্য অর্জন করেন। এই কাজের পর থেকে তিনি চলচ্চিত্রে মনোনিবেশ করেন এবং মাঝে মাঝে টেলিভিশন ও মঞ্চে কাজ করেছেন। হফম্যান অভিনীত উল্লেখযোগ্য চলচ্চিত্রসমূহ হল "মিডনাইট কাউবয়" (১৯৬৯), "প্যাপিলিয়ন" (১৯৭৩), "লেনি" (১৯৭৪), "ম্যারাথন ম্যান" (১৯৭৬), "অল দ্য প্রেসিডেন্ট্‌স মেন" (১৯৭৬), "স্ট্রেইট টাইম" (১৯৭৮), "ক্রেমার ভার্সাস ক্রেমার" (১৯৭৯), "টুটসি" (১৯৮২), "রেইন ম্যান" (১৯৮৮)। এছাড়া তিনি "লিটল বিগ ম্যান", "স্ট্র ডগস", "হুক", এবং "ওয়েগ দ্য ডগ" চলচ্চিত্রে অভিনয় করেন। ২০১২ সালে তিনি "কোয়ার্টেট" চলচ্চিত্র দিয়ে পরিচালক হিসেবে আত্মপ্রকাশ করেন।
দুটি একাডেমি পুরস্কার জয়ের পাশাপাশি তিনি পাঁচটি একাডেমি পুরস্কারের মনোনয়ন লাভ করেছেন; ১৩টি গোল্ডেন গ্লোব পুরস্কারের মনোনয়ন হতে একটি সম্মাননা পুরস্কার সহ ৬টি পুরস্কার জয় লাভ করেন; এবং ৪টি বাফটা পুরস্কার, ৩টি ড্রামা ডেস্ক পুরস্কার, ২টি এমি পুরস্কার ও ১টি জিনি পুরস্কার জয় লাভ করেন। হফম্যান ১৯৯৯ সালে এএফআই আজীবন সম্মাননা পুরস্কার এবং ২০১২ সালে কেনেডি সেন্টার সম্মাননা লাভ করেন। ২০১৬ সালে রোয়াল্ড ডালের "এসিও ট্রট"-এ তার কাজের জন্য শ্রেষ্ঠ অভিনেতা বিভাগে আন্তর্জাতিক এমি পুরস্কার জয় লাভ করেন।
হফম্যান ১৯৩৭ সালের ৮ই আগস্ট ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা হ্যারি হফম্যান (১৯০৮-১৯৮৭) ও মাতা লিলিয়ান গোল্ড (১৯০৯-১৯৮২)। তার পিতা কলাম্বিয়া পিকচার্সের প্রপ সুপারভাইজার (সেট ডেকোরেটর) হিসেবে কাজ করতেন এবং পরে ফার্নিচার বিক্রেতা পেশায় যোগ দেন।
হফম্যানের নামকরণ করা হয় মঞ্চ ও নির্বাক চলচ্চিত্র অভিনেতা ডাস্টিন ফারনামের নামানুসারে। তিনি তার পিতামাতার দ্বিতীয় সন্তান। তার বড় ভাই রোনাল্ড একজন আইনজীবী ও অর্থনীতিবিদ। হফম্যান ইহুদি বংশোদ্ভূত, তার পূর্বপুরুষগণ রুশ সাম্রাজ্যের কিয়েভ ও রোমানিয়ার ইয়াসি (রুশ সাম্রাজ্যে তার পরিবারের বংশনাম বানান "গুইখমান" ("Goikhman")) থেকে অভিবাসিত হয়ে মার্কিন যুক্তরাষ্ট্রে এসেছিলেন।
আনা মারিয়া কাতালা

আনা মারিয়া কাতালা ফের্নান্দেজ (জন্ম: ২০ জুলাই ১৯৯৩) হলেন একজন স্পেনীয় পেশাদার ফুটবলার, যিনি মাদ্রিদ সিএফএফের হয়ে একজন রক্ষণভাগের খেলোয়াড় হিসেবে খেলেন। তিনি পূর্বে রায়ো ভায়েকানোর হয়ে ৮ মৌসুম খেলেছেন।
তিনি ২০১০ উয়েফা অনূর্ধ্ব-১৭ নারী চ্যাম্পিয়নশিপের ফাইনালে আয়ারল্যান্ডের বিরুদ্ধে স্পেনের হয়ে ফলাফল নির্ধারণী পেনাল্টিতে গোল করেন।
সারায় গার্সিয়া

সারায় গার্সিয়া গার্সিয়া হলেন একজন স্পেনীয় পেশাদার ফুটবলার, যিনি মাদ্রিদ সিএফএফের হয়ে একজন মধ্যমাঠের খেলোয়াড় হিসেবে খেলেন। তিনি এরপূর্বে ১৯৯৭–২০১০ পর্যন্ত এডি তোরেয়োন-এ খেলেছেন; তিনি উক্ত ক্লাবের প্রতিষ্ঠাকালীন সদস্য ছিলেন।
তিনি ২০০৭ ফিফা নারী বিশ্বকাপ এবং ২০০৯ উয়েফা নারী ইউরোয় স্পেন জাতীয় দলের একজন সদস্য ছিলেন।
কাজী কেরামত আলী

কাজী কেরামত আলী (জন্ম: ২২ এপ্রিল ১৯৫৪) বাংলাদেশের একজন রাজনীতিবিদ ও রাজবাড়ী-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
কাজী কেরামত আলী ১৯৫৪ সালে ২২ এপ্রিল রাজবাড়ী জেলার হাসপাতাল রোডের সজ্জনকান্দার বাসায় জন্মগ্রহণ করেন। তাঁর পিতার কাজী হেদায়েত হোসেন ছিলেন গণপরিষদ সদস্য। মাতার নাম মনাক্কা বেগম। তিনি রাজবাড়ী সরকারি কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বি.কম (অনার্স) ও এম.কম ডিগ্রি লাভ করেন। তার স্ত্রী রেবেকা সুলতানা সাজু। তাদের একমাত্র কন্যা কানিজ ফাতেমা চৈতি।
তিনি ১৯৯০ সাল থেকে বর্তমান পর্যন্ত রাজবাড়ী জেলার বাংলাদেশ আওয়ামী লীগের সাধারণ সম্পাদক হিসেবে দায়িত্ব পালন করছেন।
তিনি ১৯৯২ সালে ৫ম জাতীয় সংসদে বাংলাদেশ আওয়ামী লীগের মনোনয়ন নিয়ে রাজবাড়ী-১ আসনের উপ-নির্বাচনে সংসদ সদস্য নির্বাচিত হন। এই সংসদে তিনি ডাক, তার ও টেলিযোগাযোগ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।
১২ জুন ১৯৯৬ সালে তিনি ৭ম জাতীয় সংসদে বাংলাদেশ আওয়ামী লীগের মনোনয়ন নিয়ে রাজবাড়ী-১ আসনে দ্বিতীয় বার জাতীয় সংসদ সদস্য নির্বাচিত হন। এই সংসদে তিনি দুর্যোগ ব্যবস্থাপনা ও ত্রাণ মন্ত্রণালয় সম্পর্কিত স্থায়ী কমিটির ও মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।
২০০৮ সালে তিনি ৯ম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে রাজবাড়ী-১ আসনে তৃতীয় বার জাতীয় সংসদ সদস্য নির্বাচিত হন। এই সংসদে তিনি সংস্কৃতি বিষয়ক মন্ত্রণালয় সম্পর্কিত স্থায়ী কমিটির সভাপতি এবং জাতীয় সংসদের গ্রন্থাগার কমিটির সদস্য হিসেবে দায়িত্ব পালন করেন।
২০১৪ সালে ১০ম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজবাড়ী-১ আসনে জাতীয় চতুর্থ বার সংসদ সদস্য নির্বাচিত হন। দশম জাতীয় সংসদে সরকারি প্রতিশ্রম্নতি সম্পর্কিত স্থায়ী কমিটির সভাপতি এবং সংস্কৃতি বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।
২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজবাড়ী-১ আসনে জাতীয় পঞ্চম বার সংসদ সদস্য নির্বাচিত হন। একাদশ জাতীয় সংসদে তিনি শিক্ষা মন্ত্রণালয়ের প্রতিমন্ত্রীর দায়িত্ব পালন করেন।
২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজবাড়ী-১ আসনে জাতীয় ষষ্ঠ বার সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
সামাজিক লিঙ্গ

সামাজিক লিঙ্গ হলো নারীত্ব ও পুরুষত্ব সংক্রান্ত ও এদের মধ্যস্থিত পার্থক্যকারী বৈশিষ্ট্যসমুহের সীমা। বিভিন্ন প্রাসঙ্গিক দৃষ্টিকোণের উপর ভিত্তি করে উক্ত বৈশিষ্ট্যগুলোতে জৈবিক লিঙ্গ (নারী, পুরুষ কিংবা আন্তঃলিঙ্গ প্রকরণে অন্তর্ভুক্ত হওয়ার অবস্থা), যৌনতা-ভিত্তিক সামাজিক কাঠামো (লিঙ্গ ভূমিকা) বা লিঙ্গ পরিচয় অন্তর্ভুক্ত থাকতে পারে। ঐতিহ্যগতভাবে, যে সকল লোক মানুষকে পুরুষ বা নারী হিসেবে চিহ্নিত করে অথবা পুরুষ বা স্ত্রী লিঙ্গের সর্বনাম ব্যবহার করে তারা সাধারণত লিঙ্গ দ্বৈততার একটি পদ্ধতি ব্যবহার করে থাকে, আর যারা এ সকল শ্রেণীর বাইরে থাকে তাদের জন্য অন্তর্ভুক্তিমূলক বিস্তৃত পরিভাষা হিসেবে অদ্বৈত (নন-বাইনারি) বা অ-বিষমকামী (জেন্ডারকুইয়ার বা কুইয়ার) নামক পরিভাষা ব্যবহার করা হয়। কিছু সংস্কৃতিতে নির্দিষ্ট কিছু লিঙ্গ ভূমিকা আছে, যেগুলো নারী কিংবা পুরুষ হতে আলাদা, যেমন দক্ষিণ এশিয়ার হিজড়া জনগোষ্ঠী। এদেরকে প্রায়শই তৃতীয় লিঙ্গ হিসেবে নির্দেশ করা হয়।
লিয়াকত হোসেন খোকা

লিয়াকত হোসেন খোকা (জন্ম: ৩১ ডিসেম্বর ১৯৬৪) বাংলাদেশের জাতীয় আসন নং-২০৬, নারায়ণগঞ্জ-৩ (সোনারগাঁও) আসনের সাবেক সংসদ সদস্য। তিনি ২০১৪ সালের ০৫ই জানুয়ারী জাতীয় পার্টি থেকে তিনি প্রথম বার জাতীয় সংসদ সদস্য হিসেবে নির্বাচিত হয়েছেন। ২০১৮ সালে জাতীয় পার্টি থেকে ২য় বারের মতো তিনি জাতীয় সংসদ সদস্য নির্বাচিত হয়ে দশম জাতীয় সংসদে তিনি বিদ্যুৎ, জ্বালানি ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য এবং একাদশতম জাতীয় সংসদে তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেছেন।
জনাব লিয়াকত হোসেন খোকার পৈতৃক আদি বাড়ি নারায়ণগঞ্জ জেলার সোনারগাঁও উপজেলার মোগরাপাড়া ইউনিয়নের হাবিবপুর গ্রামে। শিশুকাল থেকেই তিনি পিতা-মাতার সাথে নারায়ণগঞ্জ সদর উপজেলার আমলাপাড়া কে বি সাহা রোড এলাকায় বসবাস শুরু করেন।
লিয়াকত হোসেন খোকা জাতীয় পার্টির রাজনীতির সঙ্গে সক্রিয় ভাবে যুক্ত। বর্তমানে তিনি জাতীয় পার্টির প্রেসিডিয়াম সদস্য, অতিরিক্ত মহাসচিব (ঢাকা বিভাগ) এবং জাতীয় স্বেচ্ছাসেবক পার্টি কেন্দ্রীয় কমিটির সভাপতি হিসেবে দায়িত্ব পালন করছেন। শ করেন।২০১৪ সালের ৫ জানুয়ারি ২০৬, নারায়ণগঞ্জ-০৩ (সোনারগাঁও) আসনে তিনি প্রথমবারের মতো সংসদ সদস্য নির্বাচিত হয়েছেন। ২০১৮ সালের ৩০ ডিসেম্বর তিনি দ্বিতীয় বারের মতো ২০৬, নারায়ণগঞ্জ-০৩ (সোনারগাঁও) আসনে সংসদহনে করেন। জাতির জনক বঙ্গবন্ধুর আদর্শে অনুপ্রাণিত হয়ে ঐতিহ্যবাহী ছাত্র সংগঠন বাংলাদেশ ছাত্র লীগের প্রাথমিক সদস্য হিসেবে রাজনীতির হাতেখড়ি। ১৯৮২ সালে সফল রাষ্ট্রপতি নতুন বাংলাদেশের রূপকার পল্লীবন্ধু হুসেইন মুহম্মদ এরশাদ প্রতিষ্ঠিত নতুন বাংলা ছাত্র সমাজের মাধ্যমে জাতীয় পার্টিতে তাঁর রাজনীতির পথ চলাশুরু। অতঃপর জাতীয় পার্টির বিভিন্ন অঙ্গ ও সহযোগী সংগঠনের বিভিন্ন স্তরে দায়িত্ব পালন শেষে ২০০৯-২০১৩ সালে জাতীয় পার্টির ঐতিহ্যবাহী যুব সংগঠন জাতীয় যুব সংহতি কেন্দ্রীয় কমিটির সভাপতি, ২০১৩ হতে অদ্যাবধি জাতীয় স্বেচ্ছাসেবক পার্টি কেন্দ্রীয় কমিটির আহ্বায়ক এবং বর্তমানে সভাপতি হিসেবে দায়িত্ব পালন করেন
তারার স্ত্রীর নাম ডালিয়া লিয়াকত। পারিবারিক জনেনতিনি ে এক কন্যা সন্তানের জনক।
নজরুল ইসলাম বাবু (রাজনীতিবিদ)

মো: নজরুল ইসলাম বাবু (জন্ম: ১০ মার্চ ১৯৬৭) বাংলাদেশের নারায়ণগঞ্জ-২ (আড়াইহাজার) আসনের সাবেক সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন। তাছাড়া তিনি বাংলাদেশ ছাত্রলীগ-এর সাবেক সাধারণ সম্পাদক ছিলেন ও ঢাকা মহানগর দক্ষিণ ছাত্রলীগের সভাপতি দায়িত্ব পালন করেন । তিনি জাতীয় সংসদের সাবেক হুইপ।
নজরুল ইসলাম বাবুর পৈতৃক বাড়ি নারায়ণগঞ্জ জেলার আড়াইহাজার উপজেলার দুপ্তারা ইউনিয়নের অন্তর্গত বাজবী মৌলভী বাড়ী এলাকায়। তিনি জগন্নাথ কলেজ (বর্তমানে জগন্নাথ বিশ্ববিদ্যালয়) থেকে রাষ্ট্রবিজ্ঞানে স্নাতকোত্তর পাশ করেছেন।
পেশায় ব্যবসায়ী নজরুল ইসলাম বাবু রাজনীতির সঙ্গে সক্রিয় ভাবে যুক্ত আছেন। তিনি টানা চতুর্থবারের মতো সংসদ সদস্য নির্বাচিত হয়েছেন।
নজরুল ইসলাম বাবুর শ্বশুর নরসিংদী জেলা আওয়ামীলীগের সাবেক সভাপতি এবং নরসিংদী জেলা পরিষদের সাবেক চেয়ারম্যান মরহুম এডভোকেট আসাদুজ্জামান মিয়া।
দাম্পত্য জীবনে নজরুল ইসলাম বাবুর স্ত্রী আড়াইহাজার উপজেলার স্বাস্থ্য কর্মকর্তা ডা: সায়েমা ইসলাম ইভা। তিনি এক পুত্র সন্তানের বাবা।
তুঘরিল বেগ

তুঘরিল বেগ (ফার্সি: السلطان رکنالدین ابوطالب طغرلبک محمد بن میکائیل بن سلجوق یمینی امیرالمومنین; পূর্ণ নাম: সুলতান রুকনুদ্দিন আবু তালিব তুঘরুল-বেগ মুহাম্মদ ইবনে মিকাইল ইবনে সেলজুক) তুঘরুল আল্প, তুগ্রিল, তওগ্রিল, তুগরুল বা টোগ্রিল বেগ (তুর্কি: তুগ্রুল) জন্ম (৯৯০ - ৪ সেপ্টেম্বর, ১০৬৩) সেলজুক সাম্রাজ্য এর তুর্কি প্রতিষ্ঠাতা ছিলেন,যিনি ১০৩৭ থেকে ১০৬৩ পর্যন্ত সাম্রাজ্যটি শাসন করেন। তুঘরিল গ্রেট ইউরেশিয়ান স্ট্যাফিজের তুর্কি যোদ্ধাদের একত্রিত করেছিলেন এই উপজাতিরা তাদের পূর্বপুরুষকে একটি একক খলিফা হিসেবে পূর্বপুরুষকে সেলজুক বেগ নামে অভিহিত করেছিল, এবং তাদের সাহায্যে পূর্ব ইরানে বিজয় অর্জন করেন। পরে তিনি পারস্য জয় করে ১০৫৫ সালে বুভেয়হী রাজবংশ থেকে আব্বাসীয় রাজধানী বাগদাদ পূনঃদখল করেন এবং তুঘরিল আব্বাসীয় খলিফা এর কাছে রাজধানী বাগদাদ ন্যস্ত করেন ।তিনি বাইজেন্টাইন সাম্রাজ্যের বিরুদ্ধে সামরিক অভিযানে এবং ফাতিমদ খিলাফতের বিরুদ্ধে নিজ বাহিনীতে খলিফার সৈন্যগুলো ব্যবহার করেন।
তিনি তার খিলাফতের(সাম্রাজ্য) সীমানা সম্প্রসারণ করে দক্ষ কূটনৈতির মাধ্যমে পৃথিবীর অর্ধ-ভূখণ্ড তার শাসন বলয়ের মধ্য রাখতে সক্ষম হন।
ইসলামী বিশ্বকে একত্রিত করার প্রচেষ্টায় সফল হন। সেলজুকদের নেতা তুঘরিল বেগ, বুভেয়হীদের রাষ্ট্রকে হিজরি ৪৪৭ সালে উচ্ছেদ করে এই অঞ্চল থেকে ফিতনা দূরীভূত করতে সক্ষম হন। যারা মসজিদের দরজায় সাহাবীদেরকে গালী দিয়ে বিভিন্ন ধরনের লেখা টাঙাত তাদেরকে তিনি সমুলে উৎখাত করতে সক্ষম হন। এই ব্যাপারে সব চেয়ে বেশি সীমা লঙ্ঘন কারী রাফেজি আবু আব্দুল্লাহ আল জ্বালাবীককে তিনি হত্যা করেন। বাগদাদের আব্বাসী খলিফার উপর এই বুভেয়হীদের প্রচণ্ড চাপ ছিল। সেলজুকগণ এই বুভেয়হী রাষ্ট্রের বিলুপ্তি ঘটিয়ে তাদেরকে বাগদাদ থেকে অপসারণ করে। সেলজুকের সুলতান তুঘরিল বেগ, আব্বাসী খিলাফতের রাজধানী বাগদাদে গেলে তৎকালীন আব্বাসী খলিফা কাইম বি আমরিল্লাহ তাকে সাদর সম্ভাষণ জানান এবং তাকে সুলতান রুকুনুদ্দীন নামক উপাধীতে ভূষিত করেন। তাকে তার নিজের আসনে বসান এবং অনেক সম্মানে ভূষিত করেন। তার নামে মুদ্রাঙ্কিত করেন এবং বাগদাদ সহ অন্যান্য অঞ্চলের মসজিদে খুতবার সময় তার নাম উল্লেখ করা হয়। এইভাবে সেলজুকদের মান-মর্যাদা আরও অনেক বেড়ে যায়।
সেই সময়ের পর থেকে সেলজুকরা, বূভেয়হীদের যন্ত্রণায় অতিষ্ঠ হয়ে উঠা আব্বাসী খলিফাদেরকে সব চেয়ে বড় সাহায্য করেন এবং খলিফা সহজে তার কার্যক্রম পরিচালনা করতে সক্ষম হন।
সুলতান তুঘরিল বেগ একজন ব্যক্তিত্ত্বশালী , অসাধারণ মেধাবী এবং সাহসী একজন সেনাপতি ছিলেন। তিনি ছিলেন একজন দীনদার এবং আবেদ। আর এই কারণেই তিনি তার জাতীর কাছ থেকে অনেক বড় সমর্থন এবং সাহায্য পেয়েছিলেন। তিনি ‘’সুলজুকি তুর্ক’’ নামক শক্তিশালী একটি সেনাবাহিনী গঠন করেন এবং ‘’শক্তিশালী রাষ্ট্র’’ এই শ্লোগান দিয়ে এগিয়ে যান।
আব্বাসী খলিফা কাইম বি আমরিল্লাহর সাথে পরবর্তীতে সুলতান তুঘরুল সম্পর্ক আরও বৃদ্ধি পায় এবং এই সম্পর্কের জের ধরে খলিফা সুলতান তুঘরিলের বড় ভাই চাগরি বেগ সাহেবের মেয়েকে বিয়ে করেন। হিজরি ৪৪৮ সালে (১০৫৬ খ্রিঃ) এই বিবাহ সংগঠিত হয়। পরবর্তিতে হিজরি ৪৫৪ সালে সুলতান তুঘরিল খলিফার মেয়ের সাথে বিবাহ বন্ধনে আবদ্ধ হন। কিন্তু এর পর সুলতান তুঘরিল বেগ বেশি দিন হায়াত পাননি। হিজরী ৪৫৫ সালে পবিত্র রমজান মাসের শুক্রবার রাতে ৭০ বছর বয়সে মৃত্যুবরণ করেন, তিনি নিঃসন্তান ছিলেন। তার পরে সাম্রাজ্যের ক্ষমতায় আসেন তার ভ্রাতুষ্পুত্র সুলতান আল্প আরসালান বেগ 
সুলতান তুঘরিল বেগের মৃত্যুর পর সেলজুকগন, সুলতান আল্প আরসালানের নেতৃত্বে খোরাসান, ইরান, উত্তর – পূর্ব ইরাক অঞ্চলে পুনঃদখল করে সাম্রাজ্যকে সুসংগঠিত করেন। বিস্তারিত
৩. সুলতান তুঘরিল বেগ : সেলজুক সাম্রাজ্যের প্রথম সুলতান
রাজিউদ্দিন আহমেদ রাজু

রাজিউদ্দিন আহমেদ রাজু (জন্ম: ৯ ডিসেম্বর ১৯৪৪) বাংলাদেশের নরসিংদী-৫ আসনের সাবেক সংসদ সদস্য। তিনি ১৯৯৬, ২০০১, ২০০৮, ২০১৪, ২০১৮ ও ২০২৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। তিনি ডাক ও টেলিযোগাযোগ মন্ত্রণালয় এবং শ্রম ও কর্মসংস্থান মন্ত্রণালয়ের মন্ত্রীর দায়িত্ব পালন করেছেন।
তিনি জগন্নাথ কলেজ (বর্তমান বিশ্ববিদ্যালয়) এর দুই বার এর ভিপি ছিলেন এবং ৬ দফা আন্দোলন এর অগ্রনায়ক ছিলেন। ৭০ এর সাধারণ পরিষদ নির্বাচনে জয়ী হয়েছিলেন।
রাজিউদ্দিন আহমেদের পৈতৃক বাড়ি নরসিংদী জেলার রায়পুরা উপজেলার আদিয়াবাদ দক্ষিণপাড়া এলাকায়। তিনি স্নাতক পাশ করেছেন।
পেশায় ব্যবসায়ী রাজিউদ্দিন আহমেদ রাজনীতির সঙ্গে সক্রিয়ভাবে যুক্ত আছেন। তিনি সপ্তমবারের মতো সংসদ সদস্য নির্বাচিত হয়েছেন।
নূরুল মজিদ মাহমুদ হুমায়ূন

নূরুল মজিদ মাহমুদ হুমায়ূন (জন্ম: ১৬ ডিসেম্বর ১৯৫০) বাংলাদেশী আইনজীবী ও রাজনীতিবিদ। তিনি নরসিংদী-৪ আসনের সাবেক সংসদ সদস্য ও বাংলাদেশের সাবেক শিল্পমন্ত্রী। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
নূরুল মজিদ মাহমুদ হুমায়ূন ১৬ ডিসেম্বর ১৯৫০ সালে ঢাকায় জন্মগ্রহণ করেন। তার পৈতৃক নিবাস নরসিংদীর মনোহরদীর গোতাশিয়ার বাগানবাড়ী এলাকায়। তার পিতা আইনজীবী এম.এ.মজিদ ও মাতা নূর বেগম। তার পিতামহ শুক্কুর মাহমুদ ১৯২৩ সালে তৎকালীন ইউনিয়ন বোর্ডের প্রেসিডেন্ট ছিলেন এবং অনারারি ম্যাজিস্ট্রেট ছিলেন।
তিনি ১৯৬৭ সালে ঢাকার সেন্ট গ্রেগরি উচ্চ বিদ্যালয় থেকে মাধ্যমিক ও ঢাকা কলেজ থেকে উচ্চ মাধ্যমিক ও ঢাকা বিশ্ববিদ্যালয় থেকে রাষ্ট্রবিজ্ঞানে এমএসএস সহ একই বিশ্ববিদ্যালয় থেকে এলএলবি ডিগ্রী অর্জন করেন।
নূরুল মজিদ মাহমুদ হুমায়ূন পেশায় আইনজীবী। তিনি বৃহত্তর ঢাকা জেলা বার অ্যাসোসিয়েশনের সভাপতি এবং বাংলাদেশ বার কাউন্সিলর ট্রাইব্যুনালের সভাপতি ছিলেন।
নূরুল মজিদ মাহমুদ হুমায়ূন ৬ দফা আন্দোলন, ৬৯ এর গণ অভূত্থান, স্বাধীনতাযুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
যুবলীগের প্রতিষ্ঠালগ্ন তিনি কেন্দ্রীয় নেতা ছিলেন। ১৯৭৫ এর ১৫ আগষ্টেরর পট-পরিবর্তনের পর তিনি যুবলীগের ভারপ্রাপ্ত সভাপতি ছিলেন।
১৯৮৬ সালের তৃতীয় জাতীয় সংসদ নির্বাচনে তিনি স্বতন্ত্র প্রার্থী হিসেবে নরসিংদী-৪ আসন থেকে সংসদ সদস্য নির্বাচিত হন।
পরবর্তীতে ২০০৮ সালে নবম জাতীয় সংসদ নির্বাচনে তিনি আওয়ামী লীগের প্রার্থী হিসেবে নরসিংদী-৪ আসন থেকে সংসদ সদস্য হিসেবে নির্বাচিত হন। তিনি নবম জাতীয় সংসদে প্রতিরক্ষা মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।
২০১৪ সালে ১০ম জাতীয় সংসদ নির্বাচনে তিনি আওয়ামী লীগের প্রার্থী হিসেবে নরসিংদী-৪ আসন থেকে সংসদ সদস্য হিসেবে নির্বাচিত হন। তিনি দশম জাতীয় সংসদে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির সভাপতি, বাণিজ্য মন্ত্রণালয় সম্পর্কিত স্থায়ী কমিটির সভাপতি এবং সরকারি প্রতিষ্ঠান সম্পর্কিত স্থায়ী কমিটির সদস্য হিসেবে দায়িত্ব পালন করেন।
২০১৯ সালে একাদশ জাতীয় সংসদ নির্বাচনে তিনি আওয়ামী লীগের প্রার্থী হিসেবে নরসিংদী-৪ আসন থেকে সংসদ সদস্য হিসেবে নির্বাচিত হন। তিনি ৭ জানুয়ারি ২০১৯ সালে শিল্প মন্ত্রণালয়ের মন্ত্রী হন।
২০২৪ সালের দ্বাদশ জাতীয় সংসদ নির্বাচনেও তিনি আওয়ামী লীগের প্রার্থী হিসেবে নরসিংদী-৪ আসন থেকে সংসদ সদস্য হিসেবে নির্বাচিত হন।
১১ জানুয়ারি ২০২৪ সালে দ্বিতীয়বারের মত শিল্পমন্ত্রী হিসেবে দায়িত্বভার গ্রহণ করেন।
এছাড়া তিনি বাংলাদেশ আওয়ামী লীগের কেন্দ্রীয় কার্যনির্বাহী পরিষদের সদস্য ছিলেন।
নূরুল মজিদ মাহমুদ হুমায়ূনের স্ত্রীর নাম নাদিরা মাহমুদ। এই দম্পতীর এক পুত্র ও দুই কন্যা সন্তান।